CELEX: 62016CN0511
Language: fi
Date: 2016-09-29 00:00:00
Title: Asia C-511/16: Kanne 29.9.2016 – Euroopan komissio v. Luxemburgin suurherttuakunta

28.11.2016   
            
            
               FI
            
            
               Euroopan unionin virallinen lehti
            
            
               C 441/13
            
         
      Kanne 29.9.2016 – Euroopan komissio v. Luxemburgin suurherttuakunta
      (Asia C-511/16)
      (2016/C 441/17)
      Oikeudenkäyntikieli: ranska
      
         Asianosaiset
      
      
         Kantaja: Euroopan komissio (asiamiehet: M. van Beek ja G. von Rintelen)
      
         Vastaaja: Luxemburgin suurherttuakunta
      
         Vaatimukset
      
      
                  —
               
               
                  On todettava, että Luxemburgin suurherttuakunta ei ole noudattanut neuvoston direktiivien 92/58/ETY, 92/85/ETY, 94/33/EY ja 98/24/EY sekä Euroopan parlamentin ja neuvoston direktiivin 2004/37/EY muuttamisesta niiden mukauttamiseksi aineiden ja seosten luokituksesta, merkinnöistä ja pakkaamisesta annettuun asetukseen N:o 1272/2008 26.2.2014 annetun Euroopan parlamentin ja neuvoston direktiivin 2014/27/EU 6 artiklan 1 kohdan mukaisia velvoitteitaan, koska se ei antanut viimeistään 1.6.2015 kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai ei ainakaan ilmoittanut niistä komissiolle
               
            
                  —
               
               
                  Luxemburgin suurherttuakunnalle on määrättävä SEUT 260 artiklan 3 kohdan mukaisesti 8 710 euron suuruinen päivittäinen uhkasakko unionin tuomioistuimen tässä asiassa antaman tuomion julistamispäivästä alkaen, koska se ei ole noudattanut velvollisuutta ilmoittaa direktiivin 2014/27/EU täytäntöönpanotoimista
               
            
                  —
               
               
                  Luxemburgin suurherttuakunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Direktiivin täytäntöönpanon määräaika päättyi 1.6.2015.
      Luxemburgin suurherttuakunta ei ole noudattanut velvollisuuttaan ilmoittaa täytäntöönpanotoimista määräajassa, joka direktiivin 2014/27/EU 6 artiklan 1 kohdassa asetetaan direktiivin saattamiselle osaksi kansallista lainsäädäntöä.